Temeljem čl. 30. Statuta Gradskog kazališta mladih, a na prijedlog ravnatelja, Kazališno vijeće Gradskog kazališta mladih na svojoj 26. sjednici održanoj 17. lipnja 2020. donosi

**ODLUKU O NAČINU KORIŠTENJA VLASTITIH PRIHODA**

Članak 1.

Ovom se odlukom uređuje način korištenja vlastitih prihoda Gradskog kazališta mladih (u nastavku: Kazalište) za koje ugovorom ili drugim aktom nije utvrđeno njihovo korištenje.

Članak 2.

Kazalište ostvaruje vlastite prihode od:

* naknada za korištenje prostora Kazališta
* članarina polaznika Dječjeg dramskog studija te Dramskog studija za mlade
* ostalih poslova koje Kazalište obavlja na tržištu i u tržišnim uvjetima, a koji se ne financiraju iz Proračuna Grada Splita.

Članak 3.

Vlastiti prihodi mogu se koristiti za:

* podmirenje rashoda redovne djelatnosti koji se odnose na

a) rashode za materijal i energiju,

b) rashode za usluge

c) financijske rashode

* dodatna ulaganja u građevinske objekte
* kupnju opreme i ostale imovine
* pokriće rashoda za zaposlenike.

Članak 4.

Pokriće rashoda za zaposlenike moguće je samo iznimno, uz prethodnu suglasnost Službe za društvene djelatnosti Grada Split, a sukladno Kolektivnom ugovoru.

Članak 5.

Vlastiti prihodi iz članka 2. ove odluke ne uplaćuju se u Proračun Grada Splita, ali je Kazalište dužno putem aplikacije u sustavu Riznice obavještavati Osnivača o ostvarenim i utrošenim prihodima.

Članak 6.

Vlastiti prihodi koji nisu iskorišteni u prethodnoj godini, prenose se u proračun za tekuću proračunsku godinu

Članak 7.

Ova odluka stupa na snagu protekom roka od 8 dana od dana objave na oglasnoj ploči Kazališta.

Klasa: 612-03/20-01/102

Urbroj: 2181-110-01-00/1

Split, 17. lipnja 2020.

Potpredsjednik Kazališnog vijeća

Vinko Mihanović

Da je ova odluka objavljena na Oglasnoj ploči Gradskog kazališta mladih dana \_\_\_\_\_\_\_\_\_\_ te da je stupila na snagu dana \_\_\_\_\_\_\_\_\_\_\_\_, svojim potpisom potvrđuje ravnatelj

Ivo Perkušić